तेरी बातों में ऐसा उलझा जिया
तेरी बातों में ऐसा उलझा जिया २०२४ साल की एक भारतीय हिन्दी भाषा की कल्पित विज्ञान प्रेम प्रसंगयुक्त कॉमेडी फिल्म है, जिसमें मुख्य भूमिका में शाहिद कपूर और कृति सेनन है। इस फिल्म को मैडॉक फिल्म्स और जियो स्टूडियोज के तहत निर्मित किया गया है। यह फिल्म अमित जोशी और आराधना साह द्वारा लिखित और निर्देशित है, जो उनके निर्देशन में पहली फिल्म है। इस फिल्म की मुख्य फोटोग्राफी अक्टूबर २०२२ में शुरू हुई और अप्रैल २०२३ में समाप्त हुई। यह फिल्म ९ फरवरी २०२४ को सिनेमाघरों में रिलीज़ हुई और इसे समीक्षकों से मिली-जुली समीक्षा मिली।